الإدعاء
خبر منتشر بشكل كبير جدًا بعنوان: "رسمياً" رفع سعر الأنبوبة لـ150 جنيه".. الحكومة تكشف سعر أسطوانة البوتاجاز الرسمي في بيان لها منذ قليل".
الكلام ده غير صحيح. الحكومة نفت صحة الخبر ده، وقالت إنه لا صحة لزيادة سعر أسطوانة البوتاجاز، والسعر الرسمي لأسطوانة البوتاجاز المنزلية هو 50 جنيه.✅✅
مفيش تغيير متوقع يحصل على سعر أسطوانات البوتاجاز إلا مع بداية السنة المالية الجديدة في شهر يوليو الجاي، وده بحسب الخطة اللي قدمتها الحكومة لصندوق النقد الدولي. وحتى الآن مفيش أي أرقام معلنة عن الأسعار الجديدة.
ناس كتير شيرت الخبر بدون فتحه ورؤية محتواه، لكن اللي فتحه هيكتشف إن العنوان ده مضلل والمحتوى مبيقولش إن في زيادة ولا حاجة. بعض المواقع بتستخدم عناوين مضللة لجذب قراء السوشيل ميديا، اللي جزء منهم بيكتفي بالعنوان بدون فتح الخبر.